open-index/open-wikipedia-markdown huggingface dataset:
Frol Idrettslag

**Frol Idrettslag** (stiftet i 1888) er et idrettslag fra Levanger i Trøndelag, som driver med orientering, bordtennis, friidrett, langrenn og volleyball. Orientering er idrettslagets største avdeling, en avdeling som huser flere av landets beste o-løpere på både junior- og seniorsiden.

## Orientering
Frol ILs herrelag tok gull på hjemmebane under orienterings-NM på Frolfjellet i 2015. Ulf Forseth Indgaard, Yngve Skogstad og Jo Forseth Indgaard løp på stafettlaget som gikk til topps.

### Meritter
NM stafett, herrer ''(1)'' :
* 2015
## Håndball

## Kjente utøvere
*Olav Lian, langrenn
*Robert Ekpete, friidrett

## Eksterne lenker
*
Bjørn Iversen (politiker)

:*For den tidligere lederen i Norges Bondelag, se [[Bjørn Stensli Iversen]].*

**Bjørn Iversen** (født 1953) er en norsk politiker (Ap) og lektor.

Han har vært medlem av Verdal kommunestyre og formannskap 1995–2019 og Verdals ordfører 2005–2019. Før han ble ordfører, var han både varaordfører og hovedutvalgsleder. Han var ordfører i Innherred samkommunestyre i flere omganger. Iversen var vararepresentant til Stortinget fra Nord-Trøndelag 1993–2001 og møtte i tre dager, medlem av Nord-Trøndelag fylkesting 2003–2011 og leder i Verdal arbeiderparti i en årrekke. I 2019 stilte han ikke til gjenvalg som ordfører, men ble valgt inn i Trøndelag fylkesting.

Iversen er utdannet cand.philol. fra Universitetet i Trondheim, og var lektor i den videregående skolen før han ble ordfører. Han var dessuten tillitsvalgt i fagorganisasjoner i over 20 år. Iversen har også vært bosatt på Frøya og Nordmøre.

## Referanser


## Eksterne lenker
*
Knappskog

**Knappskog** er et tettsted i Øygarden kommune på øya Sotra i Vestland ved riksvei 561 mellom kommunesenteret Straume og kystbasen (oljeindustri) Ågotnes, omtrent 20 minutters kjøretid fra Bergen sentrum. Tettstedet har  innbyggere per 1. januar .

Barneskole, barnehage, bedehus, velforening, badevik (Grotvika) og kai med rutegående båttransport til øya Geitanger. Tradisjonelle næringsveier var fiske og småskala landbruk. Nå arbeider de fleste i tjenesteytende næringer eller i oljeindustrien.

## Referanser
Dothan

**Dothan** er en by helt sørøst i Alabama. Dothan er hovedstaden i Houston County. I 2006 var befolkningen 64&nbsp;053.

## Referanser


## Eksterne lenker
*
The National

**The National** var golfturnering på PGA-touren som ble arrangert fra 2007 til 2018 i Washington D.C. rundt nasjonaldagen 4. juli. Vertskapet var Tiger Woods og hans Tiger Woods Foundation, og ble de tre første årene lagt til Congressional Country Club.

## Vinnere

## Eksterne lenker
* 
* Profil på PGATOUR.com
Encinitas

**Encinitas** er en by nord i San Diego County helt ved sjøen. I 2000 hadde byen 58&nbsp;014 innbyggere. Encinitas ligger 40&nbsp;km nord for San Diego, og 150&nbsp;km sør for Los Angeles i California.

## Distrikt
Encinitas er delt inn i fem områder:
* Old Encinitas
* New Encinitas
* Olivenhain
* Leucadia
* Cardiff-by-the-sea

## Galleri

File:Boathouses, Encinitas.JPG|Båthus bygget på 20-tallet regnes som historiske landemerker. 
File:Downtown Encinitas, California.jpg|Downtown Encinitas.
File:D street.jpg|The D Street overlook.
File:SanElijoLagoonByPhilKonstantin.jpg|San Elijo Lagoon.


## Referanser


## Eksterne lenker
*
Jamie Thomas

**Jamie Thomas** (født 1974) er en amerikansk profesjonell skater fra Dothan i Alabama. Han begynte å skate da han var 11 år gammel. Thomas er gift, har to barn og bor i Encinitas, California.

## Skatevideoer og videospill
Thomas var med i de 5 første Tony Hawk Pro Skater-spillene. Tony Hawk's Underground var det siste.

Filmer Thomas har vært med i :

* Toy Machine Heavy Metal (1994)
* Etnies High Five (1995)
* Toy Machine Welcome to Hell (1996)
* Emerica Yellow
* Zero Thrill of it All (1996)
* Zero Misled Youth (1999)
* Chomp on This
* Zero Dying to Live (2002)
* Zero New Blood (2004)
* Reason to Believe
* Thrasher King of the Road (2004)
* Thrasher King of the Road (2005)
* Thrasher King of the Road (2006)
* Mystery Black & White (2007)

## Sponsorer
* Zero Skateboards
* Fallen Footwear
* Thunder Trucks

## Eksterne lenker
* Black Box Distribution
* Jamie Thomas Fallen Footwear profile
Lutvann leir

**Lutvann leir** er en militær leir som ligger ved Lutvann i Oslo.

I tillegg til HV-02s distriktsstab er også Forsvarets etterretningshøgskole, Etterretningstjenesten, Forsvarsbygg og FLO lokalisert her.

Hele leiren har felles gateadresse Lutvannsveien 60.

## Historikk
Leiren ble bygd av tyske styrker i 1942, og i forbindelse med frigjøringen av Norge i 1945 overtok Milorg leiren.

*Luftforsvarets sambandsskole* ble opprettet her i 1945. Senere ble det en teknisk og operativ skole for luftforsvarets elektroniske sambandsmidler, både bakkebaserte og flybaserte. Teknisk radarutdanning ble også gjennomført her. Fra 1953 het skolen *flyvåpenets sambands- og radarskole* og fra 1965 *Luftforsvarets befalskole for sambands- og radarpersonell*. Skolen ble flyttet til Kjevik i 1977 og innlemmet i den tekniske skolen som var der tidligere.

## Videre utbygging

En videre utbygging er i gang fra 2018, og vil gi plass til 100.000 kvadratmeter med alt fra kontor og konferansesenter til innkvartering og parkering.

## Referanser


## Eksterne lenker
* Mer historisk informasjon om Lutvann leir
Sega Game Gear

**Sega Game Gear** er en håndholdt spillmaskin som var Segas respons på Game Boy. Maskinen var den tredje kommersielle håndholdte konsollen, etter Atari Lynx og Turbo Express.

Arbeidet på konsollen begynte i 1989 under dekknavnet «Project Mercury», som fulgte Segas daværende policy med å oppkalle prosjektene deres etter planeter.  Maskinen ble utgitt 6. oktober 1990 i Japan, mens den ble utgitt i Nord-Amerika, Europa og Brasil i 1991 og Australia først ett år senere.  I starten av 1997 stoppet Sega salget av konsollen.

## Design
Game Gear var mer eller mindre en håndholdt Master System; til tross for at skjermen hadde lavere oppløsning, så tillot det en større fargepalett.  I tillegg kunne den også produsere stereolyd (gjennom hodetelefoner) i motsetning til Master Systems mono; likevel var det få spill som tok i bruk stereomulighetene.  I motsetning til den originale Game Boyen (1989) var knapper plassert på siden av skjermen; dette førte til at maskinen ikke ga de samme krampene i håndleddet.

På grunn av likhetene mellom Master System og Game Gear, var det veldig lett å konvertere Master System spill til Game Gear kassettene.

## Spill
300 titler ble utgitt for Game Gear; ved utgivelsen var det derimot kun seks spill tilgjengelig.  Sega sørget for stor variasjon mellom spillene for å appellere til folk flest.  Populære titler fra maskinen inkluderer Segas egne serier; mest kjent er kanskje Sonic.
Sanitæranlegg

**Sanitæranlegg** er et ledningssystem for forbruksvann og avløpsvann i eller ved en bygning.

Et sanitæranlegg omfatter vann og avløpsrør med tilhørende utstyr og tappearmaturer, I tillegg til utvendige ledninger og kummer for drenering, takvann og overflatevann. Noen leder vann til hus, og andre brukes til å kvitte seg med skittent vann, urin og avføring. 

## Referanser
Solbriller

**Solbriller** er briller med fargede glass, som brukes for å beskytte øynene mot sollys.
De brukes også av estetiske hensyn.

Spesielt albinoer og andre mennesker med synsproblemer kan ha nytte av solbriller.
På havet og i snødekte omgivelser kan det naturlige lyset være skarpt nok til at også folk med normalt syn får problemer.

Siden 1950-årene har solbriller vært utbredt som motefenomen, spesielt i forbindelse med strandliv.
De blir også assosiert med filmstjerner og andre berømtheter i underholdningsbransjen. 
Solbriller kan brukes for å skjule ens identitet. De hindrer øyekontakt, noe som kan gi den brillekledte et psykologisk overtak. 
De kan være et tegn på sorg, fordi de skjuler gråt.
De blir også brukt for å skjule forstørrede eller sammentrukne pupiller eller blodskutte øyne, symptomer som kan avsløre narkotika- eller alkoholmisbruk.

Blinde bruker ofte solbriller for å unngå å forvirre andre – å ikke se øynene kan være bedre enn å se øyne som stirrer i feil retning. Folk med abnormt utseende øyne (for eksempel på grunn av katarr) eller ukontrollerte rykninger bruker gjerne også solbriller for å skjule dette.

Solbriller kan også være nyttige for sjåfører, seilere og piloter, da de kan filtrere ut uønsket lys (ofte med polariserte glass) og gjøre brukeren i stand til å se bedre. Gode solbriller kan redusere gjenskinnet fra vann, fuktig asfalt og snø betraktelig.

**Solbrillforhengere** er solbrilleglass som er festet sammen og utstyrt med fester slik at de kan settes utenpå vanlige briller. Disse kan være av samme form som brilleglassene, eller laget slik at de kan klippes/skjæres til å passe i forhold til brukerens ønsker. De kan være laget med feste slik at de kan klappes opp, noe som kan være nyttig ved bilkjøring i tunneler.

Ultrafiolett stråling blir gjerne filtrert vekk, noe som beskytter mot snøblindhet, katarrer og forskjellige former for øyekreft. Innen EU finnes det et CE-merke for briller som oppfyller visse kvalitetskrav. Alle solbriller som selges i Norge og Europa er CE-godkjent, og beskytter derfor godt mot UV-stråling. Solbriller fra lavkostnadsland, piratkopier av solbriller og lignende kan mangle CE-merke, og da heller ikke beskytte øyne.  
Det er ikke funnet noen sammenheng mellom høy pris og økt beskyttelse mot UV-stråling.
Den europeiske standarden er EN 1836:2005. De fire graderingene er 0 for utilstrekkelig UV-beskyttelse, 1 for tilstrekkelig UV-beskyttelse, 2 for god UV-beskyttelse og 3 for full UV-beskyttelse.

Det er også indikasjoner på at synlig høyenergilys (HEV light) er implisert som årsak til aldersrelatert makuladegenerasjon. Det er blitt undersøkt om blå lysblokkerende linser kan ha en beskyttende effekt, men dette er ikke tydelig bekreftet av forskning.
 
Ved solformørkelser advarer helsemyndighetene ofte mot å se på solen med bare solbriller som beskyttelse. Til dette formålet trengs sterkere filtre for å beskytte øynene.

## Referanser


## Eksterne lenker
* 
* 
* Er dyre briller bedre enn billige? hos yr.no
Årets tromsøværing

**Årets tromsøværing** er en årlig pris som deles ut av avisen *[[iTromsø]]* sine lesere.

Avstemning de siste år har vært foretatt ved å stemme på en liste nominerte kandidater som er presentert i *[[iTromsø]]* med SMS. Prisen har blitt utdelt i desember hvert år.

Prisen er en tegning laget av avisens tegner Odd Klaudiussen. Fjellfyrverkeriets diplom er det eneste som har et foto i stedet for tegning.

## Prisvinnere
* 1986: Renholder Ivanna Kristiansen
* 1988: Ingeniør Bjarne G. Nilsen
* 1987: Musiker Jørn Hoel
* 1989: Forfatter og komiker Arthur Arntzen
* 1990: Musiker Steinar Albrigtsen
* 1991: Ordfører Erlend Rian
* 1992: Verdensmester Anita Andreassen
* 1993: Professor Arne Nordøy
* 1994: Fotballspiller Sigurd Rushfeldt
* 1995: Bryter Stig A. Hansen
* 1996: Tromsø Idrettslag
* 1997: Bedriftseier Olav Aakre
* 1998: Pensjonist Margot Lorentsen
* 1999: Skuespiller og artist Lisa Stokke
* 2000: Eks-rådmann Wiggo Fjellberg
* 2001: Redningshelt Camilla Sørensen
* 2002: Professor Trude Haugli
* 2003: Frivillighetsarbeider Mossa Brandt
* 2004: Eldregeneral Bitten Barman-Jensen
* 2005: 71 grader nord-vinner Eivind Antonsen Segtnan
* 2006: Fjellfyrverkeriet
* 2007: Bragerevyen, satt opp av Kongsbakken videregående skole
* 2008: Jan Henry T. Olsen og Laila Lanes
* 2009: Lege og midtøstenaktivist Mads Gilbert
* 2010: Trond Mohn
* 2011: Politimester Truls Fyhn
* 2012: Vivi Sørensen, arbeider i NAV, engasjert i Dyrebeskyttelsen og Krisesenteret
* 2013: Hjelp oss å hjelpe-ansatt Kate Eines 
* 2014: Prosjektleder for Tromsø-marka, Henrik Romsaas
* 2015: Marit Bockelie, kunstner
* 2016: Audun Rikardsen, naturfotograf og professor i arktisk og marin biologi på UiT
* 2017: Tromsø ASVO
* 2018: Tromsø Matsentral 
* 2019: Ramona Lind 
* 2020: Koronateamet 
* 2021: «Vaksinepensjonistene» 
* 2022: Jørn Myrvoll, Svenn Martinsen Torneus og Jørgen Berg 
* 2023: Gaute Helstrup 
* 2024: Herman Nordheim Svingen 

## Referanser
Bjørn Benkow

**Bjørn Leo Benkow** (født 13. februar 1940, død 17. februar 2010) var en norsk frilansjournalist som ble kjent da det sommeren 2006 ble avslørt at han hadde fabrikkert en rekke «eksklusive» intervjuer med kjendiser som Michael Schumacher, Oprah Winfrey, Bill Gates og Margaret Thatcher og solgt intervjuene til en rekke skandinaviske aviser. Benkow hevdet han hadde fått eksklusive hjemme-hos-intervjuer hos Schumacher i Sveits og intervjuet Bill Gates på et rutefly til München. I virkeligheten hadde han diktet opp intervjuene hjemme i sin egen stue. Etter avsløringen oppga han at han hadde hatt økonomiske motiver for å dikte opp de falske intervjuene.

Bjørn Benkow var nevø av Jo Benkow. Hans oldefar, fotografen Chaim Eliah Benkowitz, kom til Norge rundt 1900 på grunn av jødeforfølgelser i hjemlandet Russland, og endret det opprinnelige familienavnet Benkowitz til Benkow.

## Referanser
Puerto Rico Open

**Puerto Rico Open** er en golfturnering på PGA-touren som har blitt arrangert på Puerto Rico siden 2008.

Turneringen spilles på Coco Beach Golf Course, som er tegnet av Tom Kite, og er den første turneringen på Puerto Rico som er en del av PGA-touren.

## Vinnere

## Eksterne lenker
* 
* Profil på PGATour.com
Manke

**Manken** (norrønt: *makki*) er der skulderbladene på et dyr møtes, i overgangen mellom nakke og rygg. Det refereres ofte til manken når høyden på et firebeint dyr skal måles, såkalt *mankehøyde*. For eksempel hos hester og hunder. I noen tilfeller refereres det også til manken som en hårmanke (i betydningen mye eller lite hår). Dette kan ha sammenheng med at noen arter kan ha betydelig hårvekst på manken, for eksempel hester.

Merk at det finnes mindre regionale forskjeller på hva manken er og måles. På islandsk *makki* mens øverste del av hestens hals, og på dansk *manke* menes forreste del av hesteryggen.

## Referanser
Verden vil bedras

***Verden vil bedras*** er det andre albumet til den norske rapduoen Erik og Kriss. Platen ble sluppet 14. januar 2008.

«Ut mot havet» er den andre singelen fra albumet og er et samarbeid med Martin Diesen fra Inglow, og er en rockepreget raplåt. Den ble ikke utgitt i fysisk format, og regnes i realiteten som en uoffisiell singel, men fikk mye spilletid på norsk radio og TV-kanaler. Musikkvideoen er laget med materiale fra releasekonserten til albumet, hvor Erik og Kriss opptrer foran et fullspekket Rockefeller.

## Sporliste
# «Intro» – 0:36
# «Hva er det du venter på» (feat. Coolio) – 4:26
# «Dra tilbake» – 3:37
# «Stedet mitt» – 3:10
# «Vestkantrap the remix» (feat. Arne Schau-Knudsen) – 4:02
# «Medskyldig» (feat. Maria Sandsdalen) – 3:45
# «Ut mot havet» (feat. Martin Diesen) – 2:59
# «Superstjerner» – 3:40
# «Ikke yo nok» – 3:07
# «Hysteri» – 3:18
# «Hvorfor ble det sånn» – 3:34
# «Det e'kke meg det er deg» (feat. Finn Wang) – 4:24

## Eksterne lenker
*
Bog

**Bog** (av norr. *bógr*), på Østlandet også kalt *bau* og *baug*, er et parti på siden av framkroppen (skulderpartiet) hos større dyr og inneholder skulder og overarmsbein. Begrepet brukes særlig om en stykningsdel etter slakt av et større pattedyr, som for eksempel hest, storfe, småfe, svin, reinsdyr, hjort og elg.

Bogkjøtt er som regel rent kjøtt med forholdsvis mye bindevev. Dette skyldes at framparten på dyret er tyngre og krever at det utvikler større muskulatur for å fungere enn i bakparten. Derfor regnes ofte dette kjøttet som kokekjøtt (kjøtt som trenger lang tilberedningstid), men det brukes også til pålegg, karbonadedeig, kjøttdeig og pølseproduksjon med mer.

Oksebog i terninger brukes ofte som en ingrediens i lapskaus og andre gryteretter. Strimlet oksebog brukes dessuten som ingrediens i nyere populære retter som kebab. Og oksebog brukes tradisjonelt til bogstek og tilberedes på samme måte som ei oksestek. Likeledes brukes svinebog til svinestek (ofte surret) og er en litt simplere form for skinkestek. Populær mat på grillen sommerstid er dessuten såkalt flintstek, som er skivet svinebog som er marinert og krydret.

## Referanser
Kjørehest

**Kjørehest** er en hest som trekker vogn, ganske likt en traver, men som spesialiseres på å trekke tyngre last. En arbeidshest er en tyngre kjørehest som kan dra svært tunge lass.

Slike hester må ha et temperament som gjør at de passer for oppgaven. En travhest kan være svært aktiv og ivrig, mens en kjørehest bør være rolig og ikke la seg skremme opp av tilfeldige hendelser.

Gode kjørehester blir ofte brukt til opptog og ulike arrangement slik som bryllup, 17 mai, juletrefest i barnehagen og lignende. Slike arrangement krever at hesten er trygg på omgivelsene. En hest som er trygg i skogen kan vise nervøse tendenser når den står midt i et barnetog med flagg og korpsmusikk. Kjørehester som brukes i slike oppdrag må derfor være trenet i lignende omgivelser, og kusken må være trygg på at hesten takler oppgaven.

## Bruk av kjørehest i Norge

I Norge blir det fra 2009 et krav om at de som driver med *registreringspliktig hestehold* må følge et godkjent utdanningsopplegg. Deretter må de dokumentere kunnskap om hestens *adferdsmessige* og *sosiale og fysiologiske behov*, i tillegg til *aktuelle driftsformer* og bestemmelsene i *forskrift om velferd for hest*.

## Eksterne lenker
* Lovdata: FOR 2005-06-02 nr 505: Forskrift om velferd for hest
Travhest

**Travhest** er en betegnelse på en hest som brukes i travløp, et løp hvor hestene konkurrerer om å være raskest på en bestemt distanse mens de traver i sulky (vogn) eller under sal (monté eller travritt).

I Norge er det to typer travhester; varmblodstraver og kaldblodstraver, som ikke konkurrerer mot hverandre.

## Varmblodstraver
Varmblodsen deles i tre; amerikansk, fransk og russisk – de to første er de mest vanlige i Norge.

Varmblodstraverens stamfar er den amerikanske *Hambletonian,* som har fått et av verdens største travløp oppkalt etter seg.

## Kaldblodstraver
Kaldblodsen er en nordisk hesterase, og de er kun i Norge, Sverige og Finland man bruker disse til å kjøre travløp med.

Kaldblodsen er en grovere, tyngre type enn varmblodsen, og springer ikke like fort.

## Se også
*Trav
*Hestesport
*Det Norske Travselskap
*Norsk rikstoto
Chris Cole

**James Chris Cole** (10. mars 1982) er en amerikansk profesjonell skater fra Statesville, Nord-Carolina. Han vokste opp i Pennsylvania og begynte å skate med rullebrett da han var bare 8 år gammel i 1990 og ble proff i 2000.

Cole skater regulært, men er også god switch. Han gikk på Pennsbury High School rett utenfor Philadelphia før han ble profesjonell skater.

Cole er god venn med profesjonell skater Jamie Thomas.

## Konkurranser
Cole er kjent som en «contest killer»; han gjør det veldig bra på konkurranser og har vunnet flere titler. Hans konkurransehistorien er som følger:

* 2001 – 9. Tampa Am
* 2002 – 13. Tampa Pro  13 i semifinalen. Kun 10 kom til finalen 
* 2004 – 1. Best trick Tampa Pro – 4. Tampa Pro
* 2005 – 3. X Games – 1.  Hammers vs. Bangers 
* 2006 – 4. Globe Assault – 1. X Games – 2. Game of skate
* 2007 – 1. X Games – 1. Game of skate
* 2008 – 3. Maloof Money Cup – 4. X Games – 1. Game of skate – 1. Goofy vs Regular
* 2009 – 1. Back to The Berg – 1. Maloof Money Cup – 1. Dew Tour i Orlando – 1. Battle at the Berrics 2
* 2012 - 1. Copenhagen Pro, sickest run to be done.

## Sponsorer
Han har en rekke sponsorer, per mars 2016 er de DC Shoes, Monster Energy, Thunder, Spitfire, Plan B, Reign Skate Shop, DC Apparel, Stance, Kershaw Knives, Grizzly Griptape og Mophie.

## Skatevideoer
* 2000 – 411VM issue # 40
* 2001 – Transworld's VideoRadio
* 2001 – Monkey Business' Project of a Lifetime
* 2002 – Transworld's In Bloom
* 2002 – Zero's Dying to Live
* 2004 – Thrasher's King of the Road 2004
* 2005 – Zero's New Blood
* 2005 – the Hot Wax video
* 2005 – Thrasher's King of the Road 2005
* 2006 – Zero Promo video
* 2006 – Thrasher's King of the Road 2006
* 2008 – Fallen – Ride The Sky
* 2009 – Zero – Strange World
* 2013 - Zero - Cold War

## Referanser


## Eksterne lenker
* Offisielt nettsted
Missouri fox trotter

**Foxtrotteren** kommer opprinnelig fra Missouri i USA. Foxtrotteren er fra 140 til 160 cm høy. Den kan ha alle hele farger, men den vanligste fargen er rød. Foxtrotteren er ganske allsidig og brukes til turridning, distanseritt og oppvisninger.

Foxtrotteren er en gangartshest, og har fem gangarter: Skritt, foxtrot, trav, galopp og pass. Gangarten *fox trot* er en gangart i kategorien "ambling gait" eller "singlefoot", som på norsk folkemunne vanligst omtales som tølt. I motsetning til de fleste andre varianter av *ambling gaits* er imidlertid ikke fox trot en lateral gangart, men diagonal. Dette betyr at rekkefølgen på fotfallene er, f.eks: 1. Høyre bakben, 2. Venstre fremben, 3. Venstre bakben, 4. Høyre fremben. Dette forårsaker en optisk illusjon om at hesten skritter med frembena og traver med bakbena. I tølt-gruppen gangarter er diagonalitet relativt uvanlig, og forekommer kun blant rasene Missouri Fox Trotter, Mangalarga Marchador, Paso Fino og Peruviansk Paso. Diagonale *singlefoot*-gangarter anses som sunnere for hesten, da diagonaliteten gjør at hesten har fysisk lettere for å bære seg korrekt, og mindre uthuling av ryggen forekommer enn ved en lateral gangart.

Missouri Fox Trotter ble utviklet gjennom bruk av hester av blant annet rasene araber, Morgan, American Saddlebred, Tennessee Walking Horse, og varmblodstraver. Rasen har videre vært brukt til å utvikle blant annet Rocky Mountain Horse. Stamboken ble lukket i 1982. I USA er krysninger med esel populært for å produsere muldyr med tølt.

Rasen er uvanlig i Europa, og det anslås å være under fem individer i Norge.
Morten Stene

**Morten Stene** (født 1955) er en norsk politiker (Ap). Han var ordfører i Namsos kommune fra 2007 til 2015.

Han ble første gang valgt inn i Namsos kommunestyre i 1991. Han var varaordfører fra 1995 til 1999 og ordfører fra 2007 til 2015. At Stene så ikke ble renominert som Arbeiderpartiets ordførerkandidat, ble forstått som en følge av Rock City-saken. Han har vært leder i både Namsos og Overhalla arbeiderparti.

Han begynte som tekniker i Televerket og ble etter hvert avdelingsleder for Opplysningen 180, senere Opplysningen 1881, i Namsos. Han var daglig leder for et lokalt reiselivsforetak før han ble ordfører.

Etter tiden som ordfører ble han prosjektleder i Namsos næringsforening. Han har siden, etter 25 år i administrative stillinger, arbeidet med drift- og vedlikeholdsoppgaver.

## Referanser
Pinto

**Pinto** er en hestefarge. Den kan være hvilken som helst rase og størrelse; betegnelsen har med fargene å gjøre. For å kvalifiseres som pinto må hesten være hvit, med store flekker av en annen farge, som oftest brun eller svart. Fargemønsteret har fått stor popularitet i den engelsktalende verden, og særlig i USA, der den gjerne kalles "cowboy-hesten".
**Pinto** må ikke forveksles med paint.
OCD (andre betydninger)

**OCD** er en forkortelse for obsessiv-kompulsiv lidelse, en psykisk lidelse.

**OCD** eller **O.C.D.** kan også vise til:

* De uskodde karmelittene, katolsk orden
* Oxford Classical Dictionary, ordbok
Alf Robert Arvasli

**Alf Robert Arvasli** (født 27. mars 1954) er en norsk gårdbruker og politiker (Ap) som var ordfører i Lierne kommune fra 2007 til 2015. Han var varaordfører i 1991. Arvasli frasa seg renominasjon til kommunestyret foran valget i 2015. Arvasli har yrkesbakgrunn som melkebonde i samdrift.

## Referanser
Langhorne (Pennsylvania)

**Langhorne** er en bydel i Bucks County i den amerikanske delstaten Pennsylvania. I 2000 var befolkningen på 1&nbsp;981 innbyggere.
Statesville

**Statesville** er en by og hovedstaden i Iredell County i den amerikanske delstaten Nord-Carolina.

## Referanser


## Eksterne lenker
*
Robert Svarva

**Robert Svarva** (født 3. september 1968) er en norsk politiker (Ap). Han var ordfører i Levanger kommune fra 2007 til 2019. Han har fortsatt som medlem av kommunestyret og formannskapet.

Han var leder i Nord-Trøndelag Arbeiderparti fra 2012 til 2014.

Han vokste opp på Korsbakken på Skogn. Han har fagbrev som fagoperatør i treforedlingsindustrien. Han har vært skiftleder ved Norske Skog Skogn.

## Referanser
Rocky Mountain Horse

**Rocky Mountain Horse** er en gangartshest som opprinnelig kommer fra USA. Rasen ble opprinnelig utviklet som en lett allbrukshest til ridning og lett trekkarbeid. I dag brukes hestene primært til turridning, distanseridning og kvegarbeid.

Rocky Mountain Horse har fem gangarter, noe som er uvanlig for hester. Den femte gangarten til Rocky Mountain Horse er tølt. Passgang sees sjelden, men er genetisk mulig. Tillatt høyde iht. rasestandarden er 142–163 centimeter. Individer som avviker fra denne standarden, men ellers oppfyller øvrige mål, kan registreres som Kentucky Mountain Saddle Horses.

Rasen ble påbegynt utviklet i Appalachia rundt 1890 basert på en sølvsvart stamfar fra det vestlige USA. Stamfaren var fra Rocky Mountains, var kjent på folkemunne som *The Rocky Mountain Horse*, og ga således navn til rasen. Andre hester som ble brukt i utviklingen av hesterasen var blant annet spanske hester fra de amerikanske sørstatene, American Saddlebreds, Tennessee Walking Horses, og Missouri Fox Trotters. 

Dagens raseforbund og stambok ble opprettet i 1986, og stamboken ble lukket i 1989. Raseforbundet krever kåring av både hingster og hopper for avl. 

Rocky Mountain Horse tillates kun i hele farger. Botet, prikket, og avtegn over kneet eller over mer enn halve ansiktet, tillates ikke. Alle tre grunnfarger (rød, brun og svart) forekommer. Svart er den vanligste grunnfargen i rasen. Av avblekingsgen forekommer både kremgen, champagne, blakk, og sølv. I tillegg forekommer konstantskimmel. Skimmel forekommer, men er sjeldent. Den klart vanligste kombinasjonen er sølvsvart; dette har også sitt utspring i målsettingen til rasens opprinnelige grunnleggere. Sølvgenet forbindes med den degenerative øyesykdommen MCOA, spesielt i dobbelt (homozygot) utgave. Sølv er svært prevalent i rasen og etter at sammenhengen ble avdekket, har det blitt en målsetting å avle frem individer uten dette genet.

Rocky Mountain Horse er utholdende og sikre på foten, og det gjør dem til ideelle turhester i ulendt terreng. Rasen er også snill og vennlig av natur, og lett å håndtere.

## Referanser
Farrisrunden

**Farrisrunden** var et tur-/grusritt for aktive og mosjonister arrangert av Nanset IF. Rittet gikk rundt Farrisvannet ved Larvik. I 2022 ble rittet arrangert for 25. gang, men det ble avviklet fra 2023 på grunn av lav påmelding. Arrangementet var et dugnadsarbeid utført av medlemmer av Nanset IF og ikke-medlemmer som funksjonærer. I tillegg ble det benyttet tjenester fra Larvik OK i forbindelse med registreringer og etteranmeldinger. Kvelde IL og Kjose IL bemannet matstasjonene i løypa. Sikkerhet, kommunikasjon og førstehjelp ble ivaretatt av motorsykkelklubben LRRL og Norsk Folkehjelp.

## Løypeprofil
Starten gikk ved idrettsanlegget til Nanset IF, nord for Larvik sentrum. Løypetrassen var ca. 70&nbsp;km lang og gikk delvis på offentlig vei. Underlaget fordelte seg som følger:
*Grusvei: 34,6&nbsp;km
*Asfalt/oljegrus: 28,3&nbsp;km
*Terreng: 7,1&nbsp;km

## Eksterne lenker
* Farrisrundens hjemmeside
Greg Lutzka

**Greg Lutzka** (20. april 1984) er en amerikansk profesjonell skater. Han begynte å skate i 1997 og ble proff i 2001. Idag bor Greg i Huntington Beach og er sponset av Almost, Oakley, Independent, Drop Backpacks, Globe, FKD, Bones, Sun Diego Boardshops, Vestal, Monster Energy Drink.

## Referanser
Nastola

**Nastola** er en tidligere kommune i landskapet Päijänne-Tavastland i Finland. Kommunen hadde . Nastola ligger mellom to byer: Lahtis og Kouvola. Den grenset til kommunene Asikkala, Heinola, Hollola, Itis, Lahtis og Orimattila. Nastola var en finskspråklig kommune.

Den 1. januar 2016 ble Nastola slått sammen med Lahtis.

## Referanser




## Eksterne lenker
* Nastola kommune – offisielle nettsider
BCS-teori

**BCS-teorien** er en kvantemekanisk teori for superledning. Teorien er omfattende og forklarer de fleste fundamentale egenskapene til konvensjonelle superledere, men er ikke gyldig for såkalte høytemperatur-superledere.

BCS-teorien tar utgangspunkt i en kvantemekaniske beskrivelse av elektroner med motsatt rettet bevegelsesmengde og spinn. Slike elektroner kan gjennom vekselvirkning med den omkringliggende krystallen, dvs. utveksling av fononer, oppleve gjensidig tiltrekning som er sterk nok til å overvinne frastøtningen pga. elektronenes ladning. Slike par kalles Cooper-par og kan oppføre seg lik bosoner, selv om elektroner i seg selv er fermioner. Cooper-parene kan da oppleve noe tilsvarende Bose-Einstein-kondensasjon, dvs. gå over i en kollektiv tilstand. Det vil da være et gap, Δ, i energispekteret som effektivt hindrer små eksitasjoner og inelastiske kollisjoner. Superledning forklares dermed med at prosessene som normalt fører til elektrisk motstand ikke kan finne sted.
 
Teorien ble utviklet av  John Bardeen Leon Cooper, og John Robert Schrieffer  i 1957, og uavhengig av dette, noe senere av Nikolay Bogolyubov. Bardeen, Cooper og Schrieffer fikk Nobelprisen i fysikk for sin oppdagelse i 1972.
Volleyball under Sommer-OL 1968

**Volleyball under Sommer-OL 1968** ble arrangert fra 13. til 26. oktober 1968 i Gimnasio Olímpico Juan de la Barrera og Pista de Hielo Revolución i Mexico by. 

Volleyball var med på det olympiske programmet for andre gang under Sommer-OL 1968 i Mexico by. Det var to volleyballturneringer, en for kvinner med åtte deltakende lag og en for menn der ti lag deltok. Turneringene ble avviklet som en enkeltserie der alle lagene møttes én gang. 

Sovjetunionen vant begge gullmedaljene.   

## Medaljefordeling

## Resultater
### Menn

#### Tabell

#### Medaljevinnere

### Kvinner
 
#### Tabell

#### Medaljevinnere

## Eksterne lenker
* Volleyball at the 1968 Summer Olympics hos olympedia.org
Ceboruco

**Ceboruco** er en aktiv stratovulkan i den meksikanske delstaten Nayarit. Toppen er  meter over havet. Vulkanen ligger i nærheten av Ixtlán del Río, og hadde sitt siste utbrudd fra 1870 til 1875.

## Referanser
Raggabalder Riddim Rebels

**Raggabalder Riddim Rebels** ble dannet i 2001. Bak navnet finner vi Jørgen Nordeng og Håvard Jenssen fra Tungtvann. Gruppen har siden fått tre nye medlemmer, Draphaa, Pop-I og Miss Maggi. Raggabalder er en DJ-gruppe som spiller musikk innenfor reggae/dancehall/ragga-sjangeren.

Når Raggabalder spiller plater ute skjer det på jamaicansk sound system-vis: med sampler/effekter, tett mikrofonbruk og eksklusive dubplates.

Raggabalder er også kjent for sitt samarbeid med reggae-gruppa Manna fra Bodø. Raggabalder mottok Natt&Dags Oslopris for beste klubbkonsept 2003.

## Eksterne lenker
*Raggabalder @ Mixcloud
*
* Myspace-side
* Raggabalder blogg
DC Shoes

**DC Shoes** er et amerikansk skomerke som er kjent for skatesko. 

Selskapet ble grunnlagt i 1994 av Ken Block og Danny Way, og er lokalisert i California. Utover sko til skating, har de også begynt med snøbrettsko, T-skjorter, bukser, hatter og jakker. Merket er i bruk i flere forskjellige typer ekstremsport og sport, som rullebrettkjøring, BMX-sykling, motocross, rally, billøp og surfing.
## Eksterne lenker
*
Izabela Dragneva

**Izabela Dragneva-Rifatova** (bulgarsk: Изабела Драгнева; født 1. oktober 1971) er en bulgarsk tidligere vektløfter. I løpet av karrieren oppnådde hun topplasseringer både i EM og VM. Hun har hele fire EM-gull. Under OL 2000 vant hun opprinnelig gullmedalje, i 48-kilosklassen, men ble diskvalifisert og utestengt i to år for bruk av det vanndrivende middelet Furosemid.

## Referanser


## Eksterne lenker
*
Horace Dove-Edwin

**Francis Horace Dove-Edwin** (født 10. februar 1967 i Freetown, Sierra Leone) er en tidligere 100 meter-løper som representerte Sierra Leone.

I 1994 oppnådde Dove-Edwin en overraskende sølvmedalje på 100 meter under Samveldelekene, bak storfavoritten Linford Christie, men foran Michael Green og Frankie Fredericks, dermed ble han den første medaljevinner i friidrett for Sierra Leone. Imidlertid ble han to dager senere tatt for bruk av stanozolol, utestengt i to år, og mistet medaljen. Under suspensjonen arbeidet han en kort periode som hjelpetrener for Saudi-Arabias sprintlag under OL 1996. I 1997 under VM mislykket han med å gå videre fra den innledende runden. Tiden 10,65 sekunder viste seg å være for svak. Dette var og hans siste internasjonale konkurranse. Utendørs har Dove-Edwin en personlig rekord på 100 meter på 10,14.

## Referanser

## Eksterne lenker
*
Meissner-effekt

**Meissner-effekten** betegner i fysikken superlederes evne til å støte fra seg magnetfelt, dvs. superledere generer strøm i overflaten som eksakt kansellerer påsatte, ytre magnetfelter. Ser man litt nøyere på superlederen finner man ut at magnetfelt trenger inn i et tynt lag med tykkelse  *&lambda;* som kalles penetrasjonsdybden. D er sterkt avhengig av temperatur og superledermateriale, men kan variere fra noen nanometer til mange mikrometer.

Meissner-effekten ble oppdaget av Walther Meissner og Robert Ochsenfeld i 1933, og fikk en teoretisk forklaring med London-likningen i 1935. 

Det finnes to typer Meissner-effekt, og superledere deles i type-I og type-II ettersom hvilken effekt de opplever. 
* Type-I. Det indre av en superledere er helt fritt for magnetfelt. En type-I superleder vil dermed opptre som en magnet som alltid frastøter; som alltid vender nordpol mot nordpol og sørpol mot sørpol. En slik magnet kalles en perfekt diamagnet. Å kalle en superleder (med *&lambda;* = 0) for en perfekt diamagnet er dog ikke riktig, siden en superleder, i motsetning til en perfekt diamagnet, er en termodynamisk tilstand, oppnådd ved en faseovergang. 
* Type-II. Her trenger magnetfelt inn i superlederen, men i form av kvantiserte flukstråder (eng. quantized vortex), som hver og en bærer eksakt samme mengde magnetisk fluks, kalt det magnetiske flukskvantet  hvor *h* er Plancks konstant og *e* er elementærladningen.  Tykkelsen av en kvantisert flukstråd er gitt av \lambda. 

Sveving av en magnet over en superleder er et fenomen som blir forklart av Meissner-effekten. For sveving over en type-II superleder blir plasseringen av magneten spesielt stabil, siden de kvantiserte flukstrådene hekter (eng. pinning) seg fast i urenheter i superlederen.

## Litteratur

* W. Meissner und R.Ochsenfeld, *Ein neuer Effekt bei Eintritt der Supraleitfähigkeit*, Naturwissenschaften **21** (44), 787–788 (1933).
* O. Hunderi, J.R. Lien og G. Løvhøiden, *Generell fysikk for universiteter og høgskoler, Bind 2*, Universitetsforlaget, Oslo (2001). ISBN 978-82-1500-006-0.
* T.P. Orlando and K.A. Delin, *Foundations of Applied Superconductivity*, Addison-Wesley Publishing Company, New York (1991). ISBN 0-201-18323-4.

## Eksterne lenker

* Om Meissner-effekten, fra HyperPhysics, Georgia State University
Volleyball under Sommer-OL 1964

**Volleyball under Sommer-OL 1964** ble arrangert fra 11. til 23. oktober 1964 i Komazawa volleyballhall i Setagaya og i Yokohama Bunka Taiikukan i Yokohama. 

Volleyball var med på det olympiske programmet for første gang under Sommer-OL 1964 i Tokyo. Det ble arrangert to volleyballturneringer, en for kvinner og en for menn. Ti lag for menn og seks lag for kvinner deltok, og turneringene ble avviklet som enkeltserie der alle lagene møttes en gang. 

Sovjetunionen vant turneringen for menn og Japan vant kvinnenes turnering.   

## Medaljefordeling

## Resultater
### Menn

#### Tabell

#### Medaljevinnere

### Kvinner

#### Tabell

#### Medaljevinnere

## Eksterne lenker
* Volleyball at the 1964 Summer Olympics hos olympedia.org
Sveip (2008)

***Sveip*** er et norsk direktesendt aktualitetsmagasin som ble sendt på NRK2 fra 2008 til 2009. Programmet inneholdt nyheter, reportasjer og intervjuer og brukte internett til å speile dagsaktuelle tema. Det gikk mandager til torsdager på ettermiddager. Siv Helberg og Halvor Folgerø byttet på å være programleder annenhver uke. Marte Rommetveit overtok høsten 2009 som programleder for Siv Helberg. Monika Blikås var også programleder i 2009. 

Programmet brukte ofte videotelefoni for å snakke med folk over hele landet. I studio stod det en stor trykkfølsom skjerm hvor programlederne hentet fram nettsider, bilder og videosamtaler.

## Referanser


## Eksterne lenker
*
Canadas Grand Prix 2007

**Canadas Grand Prix 2007** var et Formel 1-løp arrangert den 10. juni 2007 på Circuit Gilles Villeneuve i Montréal. Det var det sjette løpet i Formel 1-sesongen 2007.

Lewis Hamilton i McLaren tok sin første pole position. Han var et halvt sekund raskere enn sin teamkollega Fernando Alonso. BMW Sauber-fører Nick Heidfeld tok tredje startposisjon foran Ferrari-fører Kimi Räikkönen og hans teamkollega Felipe Massa. Hamilton fikk en perfekt start og tok ledelsen som han klarte å beholde på tross av en del ulykker og kollisjoner under løpet. Hamilton vant dermed sitt første Formel 1-løp i karrieren. Alonso gjorde et par feil i løpet og tapte en del plasseringer. Heidfeld tok andreplassen mens østerrikeren Alexander Wurz, som kjørte for Williams, kom på tredjeplass, etter å ha startet fra 19. startposisjon.

Et av løpets store overraskelser kom da Super Aguri-fører Takuma Sato tok en sterk sjetteplass, som er lagets beste resultat, og var også lagets siste poeng.

Heidfelds teamkollega Robert Kubica kjørte utfor banen og krasjet med veggen i sving 10 i veldig høy fart, etter et mislykket forbikjøringsforsøk. Bilen ble totalvraket, men på mirakuløst vis fikk Kubica bare en liten hjernerystelse og en forslått fot. Etter at Kubicas bil var blitt fjernet av banemannskapet tok Alonso en 10 sekunders stop-and-go-straff for å ha kjørt inn i depotet mens sikkerhetsbilen var ute på banen.

Felipe Massa og Giancarlo Fisichella ble diskvalifisert på grunn av at de hadde kjørt ut fra depotet mot rødt lys siden sikkerhetsbilen var på vei ut på banen. Dette var også siste gang et svart flagg ble vist frem til Nico Hülkenberg ble svartflagget under São Paulos Grand Prix 2024.

## Klassifisering
### Kvalifisering

**Noter til tabellen:**
# Heikki Kovalainen byttet motor, og ble dermed flyttet 10 plasser lenger bak på griden.

### Løpet

## Eksterne lenker
*
Eleftherios Venizelos internasjonale lufthavn

**Eleftherios Venizelos internasjonale lufthavn** (IATA: **ATH**, ICAO: **LGAV**) er en flyplass i Athen i Hellas. Den ble satt i drift den 29. mars 2001, og fungerer som sivil flyplass for Athen og periferien Attika. 

Den ligger ved den lille byen Spata, 20 km øst for Athen. Den har blitt anerkjent som en av verdens mest moderne og luksuriøse lufthavner, med naturlig innvendig lys, stilfull arkitektur og prektig interiør. 
## Eksterne lenker
*
Høytemperatur-superleder

**Høytemperatur-superledere** (**høy**-T_c-**superledere**) betegner i fysikken en klasse med superleder- materialer med svært høy kritisk temperatur i forhold til andre superledere. Alle høytemperatur-superledere er lagvist sammensatte kopper-oksider, og i 1986 oppdaget Karl Alexander Müller og Johannes Georg Bednorz at denne klassen av materialer var superledende, noe de mottok nobelprisen for i 1987.

Flere høytemperatur-superledere er superledende ved temperaturer over kokepunktet til flytende nitrogen (77 K eller -196°C), noe som er viktig for praktiske anvendelser, siden flytende nitrogen er svært mye billigere og mer tilgjengelig enn alternativet, flytende helium. Oppdagelsen av høytemperatur-superledere har dermed stor kommersiell betydning. 

Høytemperatur-superledere er også ikke-konvensjonelle i den forstand at de ikke kan forklares av BCS-teorien, som den mest grunnleggende teorien for superleding. Alle høytemperatur-superledere er av type II.
Sveip

**Sveip** har flere betydninger og bruksområder.

* Sveiping, en teknikk i tre- og neversløyd
* ''Sveip'' (1995) &ndash; TV-program på NRK i perioden 1995–1997.
* ''Sveip'' (2008) &ndash; TV-program på NRK i perioden 2008–2009.
* Sveip (web), nettportal/internettstartside
Borovsk

**Borovsk** (russisk: Боровск), er en by i Kaluga oblast i Russland. Den ligger ved elva Protva, rundt 80&nbsp;km nord for Kaluga og 100&nbsp;km sørvest for Moskva. Innbyggertall: 11&nbsp;747 (est. 2006), 11&nbsp;917 (folketelling 2002).

Borovsk ble første gang nevnt på 1200-tallet, som en del av Fyrstedømmet Rjazan. På 1300-tallet var den eid av Vladimir av Serpukhov, men havnet under Storfyrstedømmet Moskva da hans barnebarn Maria av Borovsk giftet seg med Vasilij II. 

I 1444 ble det kjente Pafnutievklosteret grunnlagt nær Borovsk. Klosterets sterke murer, tårn, og massive katedral har overlevd siden Boris Godunovs styre. To berømte gammeltroende, erkeprest Avvakum Petrovitsj og bojarynja Feodosija Morozova, ble begravet ved dette klosteret i andre halvdel av 1600-tallet. 

Blant Borovsks fortidsminner er den eldste trekirken i regionen, og et museum til Konstantin Tsiolkovskij, som bodde og arbeidet her som lærer fra 1880&ndash;1891. Borovsk er nylig blitt kjent for malte fasader på sine sentrumsbygninger, et resultat av et arbeid fra en lokal maler.

## Referanser


## Eksterne lenker
* 
* Borovsk-klosteret
* Borovsk og kunstens verden
Bjørgum (Voss)

**Bjørgo** eller **Bjørgum** er ei grend i Voss kommune i sørlig retning, mot Granvin. Bjørgum ligger rundt 10 kilometer fra Vossevangen som er sentrum på Voss. Fra gammelt av ble området med Mønshaugen og Bjørgum kalt Kvitli/Kvisli etter elva som renner fra Dale/Dalsleitet og løper sammen med Bjørkeelva like nedenfor Mønshaugen, men Bjørgum er navnet på både skolekretsen og idrettslaget.  

*Grenda* Bjørgum har navn etter *garden* Bjørgo. 

Bjørgum skule disponerer kunstgressbane og ballbinge. På uteområdet har skolen amfi med tribunesitteplasser til 150 personer. Amfiet har scene med overbygd tak. På amfiscenen er det innlagt strøm. Bjørgum skule har musikkbinge som inneholder øvingslokale og ulike instrumenter. Musikkbingen blir systematisk brukt i musikkundervisningen, og ved øvinger etter skoletid av de eldste elevene. 

## Referanser
Volleyball under Sommer-OL 1972

**Volleyball under Sommer-OL 1972** ble arrangert fra 27. august til 9. september 1972 i Olympische Volleyballhalle i Olympiaparken i München. 

Volleyball var med på det olympiske programmet for tredje gang under Sommer-OL 1972 i München. Det ble arrangert to volleyballturneringer, én for kvinner med åtte lag og én for menn med tolv lag. 

Japan vant over Øst-Tyskland i mennenes finale og Sovjetunionen beseiret Japan i finalen for kvinner.   

## Medaljefordeling

## Resultater
### Menn

### Plasseringer

### Medaljevinnere

### Kvinner

### Plasseringer

### Medaljevinnere

## Eksterne lenker
* Volleyball at the 1972 Summer Olympics hos olympedia.org
Turning Stone Resort Championship

**Turning Stone Resort Championship** er en golfturnering på PGA-touren.  Første gang den ble arrangert, var i 2007.  Turneringen inngår i høstserien, Fall Series, som avslutter PGA-toursesongen, og spilles på Atunyote Golf Club, som ligger i Verona, New York.

## Tidligere vinnere

## Eksterne lenker
* 
* Profilside fra pgatour.com
Nordsotho

**Nordsotho** ( *Sesotho sa Leboa*) eller **pedi** ( *Sepedi*) er et språk som tales i Sør-Afrika, hvor det er ett av tolv offisielle språk. Det tales av over 4,6 millioner mennesker, hovedsakelig i de sørafrikanske provinsene Limpopo, Gauteng og iMpumalanga.

## Referanser
Floyd Bennett

**Floyd Bennett** (født 25. oktober 1890 i Warrensburg i New York, død 25. april 1928 i Quebec i Canada) var en amerikansk pilot. Sammen med Richard E. Byrd forsøkte han å nå Nordpolen med fly fra Ny-Ålesund i 1925.

Bennett var utdannet bilmekaniker. I 1917 ble han innkalt til tjeneste i den amerikanske marinen hvor han tok flyverutdanning. I 1925 deltok han i Donald B. MacMillans ekspedisjon til Grønland sammen med Richard E. Byrd. Et år senere forsøkte Byrd og Bennett å nå Nordpolen med fly. Den 9. mai 1926 tok flyet til Bennett og Byrd av fra Ny-Ålesund på Svalbard med kurs for Nordpolen. De kom tilbake samme dag. Den korte reisetiden førte til spekulasjoner om de hadde nådd Nordpolen.

Bennett var en av favorittene i forbindelse med Orteigprisen i 1927, en pris på US dollar 25 000 som ble delt ut til den som klarte å fly uten mellomlanding mellom Paris og New York. Bennett skulle fly sammen med Byrd, Bert Acosta og George Noville. Under en prøveflygning 16. april 1927 i en Fokker Trimotor havarerte han og ble alvorlig skadet. Han døde et år senere i Quebec, Canada. For å hedre hans minne døpte Richard E. Byrd flyet til sin sydpolsekspedisjon i 1929 *Floyd Bennett*. 

New Yorks første store flyplass Floyd Bennett Field og den amerikanske marinens jager USS Bennett (DD-473) er oppkalt etter Floyd Bennett.

## Referanser
Pasjon (middelalderspill i Stavanger)

**Pasjon** er et middelalderprosjekt med spill og parader som blir gjennomført hvert fjerde år i Stavanger. Pasjon er et historisk spill som er tuftet på middelalderens spilltradisjoner og lokal historikk. Prosjektet ble først gjennomført i 2000 etter initiativ fra Anna S. Sogne-Møller og Mette L. Arnstad. 

## Pasjon 2008
Pasjon 08 ble arrangert mellom 5. og 13. mars i og utenfor Stavanger domkirke. Kunstnerisk ansvarlig var som tidligere år, Anna S. Songe-Møller.

Gjennom syv delprosjekter fikk publikum opplevelser som hadde elementer fra den geistlige, verdslige og folkelige middelaldertradisjonen. Delprosjektene var:
* Mysteriespillet «Over alt» i Stavanger domkirke 
* Middelalderspill i byparken og rundt Breiavannet 
* Etterklang på Domkirkeplassen 
* Ridderturnering i Kongsgården 
* Gjøglerparade gjennom byens gater 
* Figurteater for barnehager 
* Skoleprosjektet med tema middelalder i grunnskolen. 

Pasjon 2008 hadde et budsjett på 4,8 millioner, og nærmere 2000 aktører deltok som frivillige i prosjektet. Blant annet var mange organisasjoner og institusjoner involvert, slik som studenter ved Universitetet i Stavanger, elever ved videregående skoler i Stavanger, Steinerskolen, kulturskolene og profesjonelle kunstnere nasjonalt og internasjonalt. Henrik Høie og Trond Sørlundsengen hadde prosjekt- og kunstnerisk ledelse for Gjøglerparaden gjennom byen, og opptrinnene i paraden. De var også ansvarlige for den utendørs forestillingen "Faste og Karneval" som ble spilt utenfor Domkirken før Pasjonsspillet inne i kirken, de utviklet manus og Henrik Høie ga liv til skikkelsen Faste, Trond Sørlundsengen spilte Karneval-skikkelsen.

## Se også
* Mysteriespill

## Eksterne lenker
* Pasjon 2008 blir gigantisk 
* Ånden styrker Pasjon 
* Gjøglere i duskregn 
* Pasjon, historikk
Pasjon

**Pasjon** (fra latin, *passio*, avledet av *patior*, jeg lider) viser til lidelse, og i utgangspunktet Jesu lidelseshistorie, også omtalt som pasjonshistorien. 

Pasjon har også betydningen *lidenskap*, en sterk følelse. Andre avledede betydninger kan være:

* Pasjon (musikk)
* Pasjon (middelalderspill i Stavanger)
* Pasjonsblomstfamilien
* Pasjonsblomstsommerfugler
* Pasjonsfrukt
Terrorangrepet i Bagdad 6. mars 2008

**Terrorangrepet i Bagdad 6. mars** skjedde 6. mars 2008, da to bomber ble sprengt i Karada-markedet i Bagdad, hovedstaden i Irak.

## Angrepet
En veikantbombe eksploderte først i Karada-markedet i det hovedsakelige shia-dominerte området, før en selvmordsbomber sprengte seg selv like etterpå, da folk strømmet til for å hjelpe de drepte og sårede fra det første angrepet.

### Skader
Minst 68 ble drept og over 130 såret. De fleste drepte, omkom i det andre angrepet, og mange av de døde var irakiske sikkerhets- og politifolk. En del av de drepte og sårede var også kvinner og barn. En av sikkerhetslederne til Iraks visepresident Adel Abdul-Mahdi var også en av de som ble drept i angrepet, da han tilfeldigsvis var i området.

## Ansvar
En talsmann for de irakiske sikkerhetsoperasjonene i Bagdad, generalmajor Qassim Moussawi sa til statlig irakisk tv at «terrorister fra Al Qaida-nettverket angrep uskyldige mennesker igjen».

## Reaksjoner
*  Iraks statsminister Nuri al-Maliki fordømte bombeangrepet og sa «Terroristene har utført nok en avskyelig forbrytelse mot uskyldige sivile i Karrada».
*  Den amerikanske talsmannen oberstløytnant Steve Stover uttalte at «vi vil jakte disse morderene og enten fange eller drepe de».

## Referanser
Moderne femkamp under Sommer-OL 1972

**Moderne femkamp under Sommer-OL 1972** ble arrangert fra 27. til 31. august 1972 på forskjellige arenaer i München. 

Moderne femkamp var med som olympisk øvelse for 13. gang i Sommer-OL 1972 i München. Det var én individuell konkurranse og én lagkonkurranse, begge for menn. 

Sovjetunionen ble beste nasjon med tre medaljer, hvorav en gull.

## Medaljefordeling

### Individuelt

### Lagkonkurranse

## Eksterne lenker
* Modern Pentathlon at the 1972 Summer Olympics hos olympedia.org
* Resultater og profilside  hos sports-reference.com